open-index/open-wikipedia-markdown huggingface dataset:
Muraya di Berlin

**Muraya di Berlin** (Aleman: *Berliner Mauer*) a separa e ciudad di Berlin na Alemania pa 1961 te 1989. A separa e parti west y e parti oost. Pa hopi hende e Muraya di Berlin ta un simbolo di Guera Friu.
E Muraya di Berlin a wordo tumba abou dia 9 di november 1989. E tawata 168 km di largura (104 miya). Nan a trah'e pa hende no huy pa e parti oost di Berlin. 

## Alemania despues di Di Dos Guera Mundial
Despues cu II Guera Mundial a caba, Alemania a wordo parti den 4 zona y tambe e capital Berlin, un zona pa cada un p'e Aliadonan: Francia, Gran Britania, Estados Unidos y Union Sovietico. Na mei 1949 e zona Francia, zona Gran Britania y zona Estados Unidos a bond hunto pa forma West-Alemania (Republica Federal di Alemania, *Bundesrepublik Deutschland, BRD*). E zona Siovetico a bira Oost-Alemania den vengansa p'e potencia occidental partimento di Alemania. Oost-Alemania (Republica Democratico Aleman *Deutsche Demokratische Republik, DDR*)a lanta dia 7 di october 1949.

Austria tambe a wordo parti den 4 zona. Na 1955 un tratado, Tratado di Stad Austriatico, a wordo firma. E tratado a bisa cu e aliadonan meste a bay laga Austria. Den cambio, e gobierno di Austria a promete cierto cos, manera no forma un union teritorial cu Alemania, reconociendo e mayoria entre e otronan. Ful Europa a wordo separa den zona di Union Sovietico parti oost y e otro zona di Estados Unidos parti west .
E separamento di Europa, Alemania y specialmente Berlin den dos blok politica cu tawata parti di Guera Friu entre Estados Unidos y e paisnan occidental den un banda y Union Sovietico y su aliadonan den otro banda. E Forsa Aliado a split despues di su enemigo comun, Alemania Nazi, (cu tawata dirigi pa e dictator Adolf Hitler) cu a wordo derota den mei 1945.
Antia britániko

**Antia britániko**  ta wòrdu usá pa referí na e teritorionan den e region karibense unda ta papia predominantemente ingles i ku tabata o ta kolonia di Reino Uni. Ora un pais haña independensia for di e Reino Uni, Karibe Anglofóniko ta wòrdu usá komo e tèrmino sup-regional preferi pa remplasé e tèrmino karibe britániko.

Mayoria di e teritorionan ta aktualmente nashon independiente. Esakinan ta:
*
*
*
*
* Dominica
*
*
*
*
*
* Sint Vincent i Grenadinanan
*

Komo teritorio britániko a keda:
*
*
* Islanan Birgen britániko
* Islanan Kaiman
* Montserrat
* Islanan Turcas y Caicos
Shawn Duinkerk

**Shawn Osborne Duinkerk** (☆ 18 di augustus 1994, na San Nicolas, miho conoci como "E Pitcher", ta un pelotero Arubiano. Den su carera el a ser yama 5 biaha pa e seleccion di Aruba. Di e 5 añanan ey el a yega final 2 biaha y a titula campeon 1 biaha (2010) di e Serie Mundial di Senior League. Desde 2011 e tabata prospecto di baseball como pitcher y outfielder pa e organisacion di Oakland Athletics na Merca.
Repúblika Dominikano

E **Repúblika Dominikano** (na spaño: República Dominicana), ta un pais karibeño ku ta okupá e mita ost di e isla Hispañola, den e archipiélago di e Antianan grandi den e region Karibe. E mita west di e isla ta okupá pa e pais di Haiti, hasiendo Hispañola un di e úniko dos islanan den Karibe ku ta parti entre dos pais. 

## Geografia
Ku un superfisie di 48.442 kilometer kuadrá, e Repúblika Dominikano ta e di dos pais mas grandi den region Karibe, despues di Cuba. E pais tin un paisahe variá, inkluso montañanan manera e Cordillera Central, kaminda ta topa e punto mas haltu den Karibe: Pico Duarte (3.098 meter riba nivel di laman). E pais tambe tin plènter fértil, riu grandi, i playanan famoso pa turismo.

## Demografia
Repúblika Dominikano tin un poblashon estimá na 10 mion hende, di kual mayoria ta biba den siudatnan grandi manera e kapital Santo Domingo, un siudat históriko i ekonomiko ku tambe ta e siudat mas bieu kontinuamente habitá den kontinente merikano.

## Historia
E pais a bira un nashon independiente for di Haití den 1844. Promé ku esey, el a sirbi komo e lugá kaminda Cristóbal Colón a desembarká pa promé biaha na 1492, i Santo Domingo a bira e promé kolonia oropeo permanente den hemisferio west. Durante siglo binti, e pais a pasa dor di varios periodo di instabilidat polítiko, inkluso diktadura di Rafael Trujillo (1930–1961), pero awor ta un demokrasia stabilisá.

## Ekonomia
E ekonomia ta basá riba turismo, agrikultura, remitido di emigrantenan, eksportashon di paña, i servísionan finansiero. Turismo ta un pilar importante, ku regionnan manera Punta Cana, Puerto Plata, i La Romana atrayendo miones di bishitante tur aña.

## Kultura
Kultura dominikano ta un fusion di influensianan taino, afrikano i oropeo, unda músika manera merengue i bachata ta ekspreshon vibrante di su identidat. E pais ta konosí pa su gastronomia lokal, arte, beisbòl (deporte nashonal), i su hopi festivalnan kultural i religioso.
Santo Domingo

**Santo Domingo de Guzmán** (o simplemente **Santo Domingo**) ta kapital i siudat mas grandi di Republika Dominikano. Su poblashon metropolitano tabata konta 2.084.852 habitante na 2003 i na 2006 ta estimá un poblashon di 2.253.437 habitante. E siudat ta situá na e kosta di Laman Karibe, na e boka di e riu Ozama. Fundá pa Bartolomé Colón na 1496, e ta e siudat mas bieu i e promé lugá di dominio pa e korona spaño den e mundu nobo. E ta keda den e fronteranan di e "Distrito Nacional", kual na su lugá ta grens na tres banda ku e provinsia di Santo Domingo.

## Naci
* Luis Abinader (1967), polítiko
* Juan Luis Guerra (1957), kantante-kompositor
* Johnny Ventura (1940-2021), kantante y músiko
Bahamas

E islanan di **Bahamas** (ofisialmente e Commonwealth di Bahamas) ta un pais konsistiendo di 29 isla, 661 kayo, i 2,387 isla chiki. E ta situá den e Oceano Atlantiko nort di Cuba i  Hispañola (e Republika Dominikano i Haiti), nortwest di e islanan di Turks i Caicos, i suitost di Merka (mas serka di Florida). Su area total ta 13,939 km2, ku un poblashon estimá di 330.000 hende. Su kapital ta Nassau. Geografikamente e islanan di Bahamas ta keda den e mesun kadena di isla ku Cuba, Hispañola i Turks i Caicos; e designashon di Bahamas normalmente ta referi na e mankomunidat i no e kadena geografiko.
Budismo

**Búdismo** (Pali/Sanskrit: बौद्ध धर्म *Buddha Dharma*) ta un religión i filosofia enkompasando e variedat di tradishonnan, kerementunan i práktikonan di e siñamentunan di Siddhartha Gautama, komunmente konosí komo Buddha (Pāli/Sanskrit "esun lantá"). E buda a biba i duna lès den e parti nort-ost di e subkontinente di India pa un periodo entre e siglonan 6 i BCE. E ta konosi entre budistanan manera un siñadó spiritual lantá, ku a kompartí su ideanan pa yuda hende komun pa kaba ku sufrimentu (of dukkha), yega na e estado di nirvana, i asina skapa loke ta wòrdu mirá komo un siklo di sufrimentu por medio di un nansementu di nobo.
Charlie Chaplin

Sir **Charles Spencer (Charlie) Chaplin** (☆ 16 di aprel 1889 na London – † 25 di desèmber 1977 na Corsier-sur-Vevey, Suisa) tabata un aktor, komediante i direktor di sine ingles di e era di sine silensioso. El a bira un di e streanan di sine mas konosi na mundu prome ku e Prome Guera Mundial. Su ròl mas konosí tabata esun di e vagabundo *The Tramp*, un hòmber di orígen humilde ku un bigote chikitu i dignidat personal konsiderabel. Ku un bachi pretá, un garoti i un sombré, e ta logra repetidamente superá su difikultatnan den bida diario for di un posishon di "underdog". Chaplin a hunga e ròl aki ku hopi éksito di 1914 pa 1936 den desenas di pelíkula.
Oséano Atlántiko

E **Oséano Atlántiko** ta e parti di dos mas grandi di e divishonnan di e oséanonan di mundu. Ku un total di 106,400,000 kilometer kuadrá, e ta kubri aproksimadamente binti-seis porshento di e superfisie di tera. E prome parti di su nomber ta referi na e Atlas di mitologia griego, hasiendo su nomber "Laman di Atlas".
RMS Titanic

**RMS ''Titanic***, miho konosí komo ***Titanic***, tabata e barku di pasahero luhoso [[Reino Uni|britániko]] i esun di mas grandi na mundu den operashon ora el a sali pa su promé biahe for di Southampton, [[Inglatera]] pa [[New York City|New York]] dia [[10 di aprel]] [[1912]]. Kuater dia despues, na 23:40 ora dia [[14 di aprel]] 1912, el a dal den un [[eisberg]] i a senk na 2:20 ora e siguiente mainta, resultando den un di e desasternan maritimo mas grandi den historia ku no a pasa den tempu di guera. Entre pasahero i tripulante 1522 persona a pèrdè na bida. Aunke den kantidat di víktima esaki no tabata e desastre marítimo di mas grandi den historia, e tabata si esun di mas legendario, spesialmente komo e barku tabata konosí di ta imposibel pa hundi.


RMS *Titanic* tabata e di dos for di tres barku krusero enkarga pa opera riba e ruta transatlántiko. El a wòrdu konstruí pa Harland & Wolff Shipyard na [[Belfast]] i tabata propiedat di e kompañía di nabegashon White Star Line. Thomas Andrews, kende tabata e arkitekto naval prinsipal di Harland & Wolff Shipyard i diseñadó di e barku *Titanic'', tambe a muri den e desaster.
Steven Spielberg

**Steven Allan Spielberg** (☆ 18 di desèmber 1946 na Cincinnati) ta un direktor di sine, senarista, produktor, diseñadó di wega i ehekutivo. Ku un karera ku ta span kuater dékada, Spielberg su pelíkulanan a kubri hopi tema i género. Spielberg su promé pelíkulanan sciense-fikshon ta wòrdu mira komo e norma den sine grandi *blockbuster*. Den e delaster añanan, su produkshonnan a kuminsa adresá kosnan manera e holocaust, sklabitut, guera i terorismo. Den historia sinematográfiko e ta konsiderá di ta un di e produktornan di sine mas influensial mundialmente. Tambe e ta un di e fundadónan di e studio di sine Dreamworks.
Google

**Google LLC** ta un compania publico multinacional di tecnologia di informacion, conoci principalmente pa su mashin di busca (Ingles: *search engine*), plataforma di cloud computing, producto di software, aparatonan tecnologico y sistema di propaganda digital. Google a wordo funda door di Larry Page y Sergey Brin durante nan estudio na Stanford University na California.

E compania ta subsidiario di Alphabet Inc., cu a wordo forma na october 2015 despues di un reorganisacion corporativo grandi.

E sede prinsipal di Google ta Googleplex, un compleho grandi na Mountain View, California, den Silicon Valley. Google tin mas ku 190.000 trahado mundialmente (2023). Nan ta traha den mas cu 50 pais, cu oficinanan den continente Europeo, Asiatico, Latino-Americano y den Caribe.

## Historia
Google a cuminsa como un proyecto di investigacion na Stanford University na 1996. Page y Brin a desaroyá un algoritmo nobo pa clasifica paginanan di web, cu nan yama PageRank. Den 1998 nan a registra Google como compania, y pronto e mashin di buska a bira un di e mas uza den mundo.

For di 19 di augustus 2004 e compania ta anota riba e bolsa di Wall Street. E momento ey a marca un crecemento financiero grandi, permitiendo cu e compania por inverti den diferente producto y servicio.

## Producto y servicio
Google ta operá un portafolio grandi di producto:
* Android – sistema operativo mas uza pa aparatonan móbil.
* Gmail – servicio di e-mail.
* Google Chrome – nabegacion di web popular.
* Google Search - mashin di busca mas grandi na mundo.
* Google Translate - servicio di traduccion.
* Google Maps y Google Earth – mapa digital y aplicacion geografico.
* Google Cloud Platform – plataforma di cloud computing.
* YouTube – plataforma di video cu Google a cumpra na 2006.
Australia

**Australia**, ofisialmente **Commonwealth di Australia**, ta un pais den e Hemisferio Sur konstituí pa e kontinente australiano, e isla di Tasmania i varios isla chikitu den Oséano Pasífiko i Oséano indio. Paisnan bisiña ta inklui Indonesia, Ost-Timor, Nueva Caledonia na e parti nortost, i Nueva Zelandia na e parti sùitost.
Alpen Suiso

E **Alpen suiso** (aleman: Schweizer Alpen, franses: Alpes suisses, italiano: Alpi svizzere, romanshes: Alps svizras) ta un porshon di e serunan di Alpen ku ta keda den Suisa. Pasobra nan tin un posishon general den e serunan di Alpen nan tambe ta wòrdu yamá e Alpen Sentral.
E punto mas haltu di e Alpen suiso ta Monte Rosa (4,634 meter) banda di e frontera italo-suiso. E seru di mas haltu ku ta keda henteramente den teritorio suiso ta e seru Dom (4,545 meter).
Tabèl periódiko

E **tabèl periódiko di elemento**, tambe konosí komo e **tabèl di Mendeleev**, ta un areglo skemátiko di tur elemento kímiko konosí basá riba nan number atómiko (e kantidat di proton den e núkleo atómiko). Elementonan ku un elektrón konfigurashon similar, i pues propiedatnan kímiko similar, ta wòrdu poné ariba di otro.

E tabèl ta konsistí di kuater blòki rektangular: e s-, p-, d-, i f-blòki. E rijnan horizontal ta yamá periodo, e kolòmnan vertikal ta yamá grupo. Den un periodo,  elemento na banda robes en general ta pertenesé na e metalnan, i esnan na banda drechi na e no-metalnan. Di e diesocho grupo, seis tin un nòmber spesífiko; por ehèmpel, e *halogen* ta pertenesé na grupo 17 i gas inerto na grupo 18.

E tabèl periódiko ta permití pa rekonosé i pronostiká similaridatnan pa ku e propiedatnan kímiko entre elemento. 
E tabèl periódiko ta permití pa rekonosé i pronostiká similaridatnan pa ku e propiedatnan kímiko entre elemento. E por duna indikashon tambe tokante propiedat di elementonan deskonosí. Esaki ta hasié un hèrmènt importante pa analisá komportashon kímiko, ku ta wòrdu usá ampliamente den kímika i otro siensianan natural.

E promé vershon rekonosibel di e sistema a wòrdu publiká na 1869 pa Dmitri Mendeleev. El a diseñá su tabèl pa visualisá e patronchi periódiko di e elementonan konosí e tempu ei. Ademas, el a pronostiká propiedat di elementonan ku e tempu ei no a wòrdu deskubrí, i a asumí ku lo yena esakinan den areanan bashi di e tabèl. Ora e elementonan aki a wòrdu deskubrí, a resultá ku su pronóstikonan tabata pa un gran parti korekto. Desde e tempu ei, e tabèl periódiko a wòrdu ekspandé i refiná, parsialmente debí na e deskubrimentu i síntesis di elementonan nobo i e desaroyo di modelonan teorétiko moderno pa splika komportashon kímiko.
Capa Cora

**Capa Cora** ta un cuenta di fantasia cu tin su origen den tradicion oral Europeo, y ta haci referencia na e personahe principal cu ta uza un capa cora. E cuenta a bira un di e storianan infantil mas conoci di mundo henter, y a inspira dibuhonan anima, teatro, pelicula, y hopi adaptacion moderno.

## Versionnan
E version mas conoci ta esun cu tabata colecta y publica door di e rumannan Jacob y Wilhelm Grimm den nan obra *Kinder- und Hausmärchen* (cuentanan pa mucha y cas), publica prome biaha na 1812. Pa e coleccion di Grimm, e cuenta ta registra bou di numero KHM 26.

Antes di esaki, e cuenta a wordo skirbi den forma literario door di Charles Perrault (1628–1703), un escritor Frances cu a publica su version den 1697 den *Histoires ou contes du temps passé*.

### Diferencia entre versionnan
E version di Perrault tin un tono mas sinistro. Na fin di e storia, e lobo grandi ta logra come Capa Cora y su wela. Perrault a agrega un moralidad pa adverti mucha muhe contra hende desconoci y e peligernan den mundo real. Den e version di Grimm tin un final mas felis. Un jaagdo ta yuda habri e bariga di e lobo pa salba Capa Cora y su wela, y e lobo ta wordo castiga.
Zürstòf

**Zürstòf** òf **Oksígeno** ta e elemento kímiko ku number atomikó 8 i ta representá pa e símbolo **O**. Su nomber ta wordu derivá for di e palabra griego ὀξύς (oxys) (asidó, literalmente "skerpi", referiendo na e smak zür di asidonan) pasobra antes tabata kere ku ta oksígeno ta duna asidonan nan smak.
Karbon

**Karbon** ta un elemento kímiko ku simbolo **C**  i number atómiko 6. E ta un no-metal ku ta aparesé den vários forma, òf alotrop. Alotropnan ku ta aparesé naturalmente ta inkluí diamante, grafiet, karbon amorfo i e lonsdaleit raro. Fuleren ta formanan sintétiko di karbon.
Heru

**Heru** ta un elemento kímiko ku e símbolo **Fe** (Latin: ferrum) i un number atómiko di **26**. E ta un metal den e promé seri di transishon. E ta e elemento mas komun riba e planeta tera, formando un gran parti di mundu su sento, anto e ta e di kuater elemento mas komun den e parti eksterno di mundu. E ta produsí den abundansia komo un resultado di fusion den streanan grandi, kaminda e produshon di nikel-56 (ku ta dekada bira heru) ta e delaster reakshon eksotérmiko, birando e delaster elemento ku un strea ta produsí promé ku e basha aden bira un supernova i ku despues ta plama ront drenta espasio.
Oro

**Oro** ta un elemento kímiko ku e símbolo di **Au** (na latin: aurum) i ku e number atómiko di **79**. E ta un metal presioso ku hende ta buska pa traha sen, joyas, i otro arte for di kuminsamentu di historia humano. 

## Deskripshon
Oro nativo ta okurí mas tantu den forma di pida den tera òf den adernan di depósitonan natural, i mas raramente den forma di mineral ku otro elemento, por ehèmpel huntu ku tellurium. 

Oro ta hopi denso, moli, briyante i fasil pa traha kuné. Oro puru tin un koló hel ku ta mantene su koló sin oksida den airu of awa. Aunke e ta natural hel, hende a desaroyá tambe variantenan manera oro blancu òf oro kòrá (*rose gold*) ku ta resultá di meskla ku otro metal. Tradishonalmente oro a simbolisá rikesa i balor, i dor di tempu a sirbi komo base pa sistèmanan monetario i standartnan di sen. E ta keda un materia di gran simbolismo den kultura, religion i ideologia.  

## Distribushon
Na mundu, oro ta okurí i ta wordu ekstraé den hopi pais, inkluyendo Sürnam, México, Suráfrika i hopi otro pais minero. Den paisnan ku no tin depósitonan natural, manera Hulanda, oro ta yega prinsipalmente via importashon.  

## Karibe Hulandes
Den Karibe Hulandes, e úniko isla ku tabatin ekstrakshon di oro tabata Aruba, unda e mineral a wòrdu deskubrí na 1824. Na Kòrsou i  Sint Maarten a haña solamente rastronan di oro chikí, sin desaroyo di ekstrakshon. Oro den Aruba tabata mará prinsipalmente na tonalit i tabata haña su forma den hanchinan di kwarts, probablemente den depósitonan mesotermal. 

Debido na eroshon i tempu, oro a akumulá den depósitonan aluvial (yamá *placers*) meimei di depósitonan di klei i santo, kaminda a haña pipitanan tambe. Promé ku 1839, ekstrakshon tabata basá prinsipalmente riba e placers, pero ora nan a keda kasi agotá, a pasa pa ekstrakshon mas industrial di e hanchinan di kwarts ku tabata karga mineral.  

Depósitonan konosí ta inkluí: Tibushi, Alto Vista, Calabas, Sero Gerard, Sero Cristal, Bushiribana, Matividiri, Santa Lucia, Arikok i Miralamar. E kwarts tabata wòrdu mulá den molina di stampia, amalgá ku merkurio, konsentrá, i despues sianisá den e smelternan di oro na Bushiribana (Noord) i Balashi (Spaans Lagoen).
Plata

**Plata** ta un elemento kímiko ku símbolo **Ag** i number atómiko 47. E ta un metal di transishon moli, blanku i briyante. Na latin, plata ta wòrdu yamá *argentum*, for di kua plata ta haña su símbolo Ag.

Plata tin konduktividat di elektrisidat i konduktividat thermiko mas altu ku kualke elemento. E metal aki ta okuri naturalmente den su forma puru, forma liber, komo un meskla huntu ku oro i otro metalnan, anto den mineralnan manera argentite i chlorargyrite. Mayoria bes plata ta produsi komo un bi-produkto di koper, oro, plomo i zim.
Koper

**Koper** ta un elemento kímiko ku un simbolo di Cu (*[[Latin]]*: cuprum) i un number atómiko di 29. E ta un metal duktibel, ku un konduktivisat termal i elektriko hopi haltu. Koper puru ta hopi moli i maleabel, anto ora e superfisie ta recien exponí e tin un koló ros-oraño. E ta wordu usa komo  konduktor termiko i elektriko, material di konstrukshon i komo komponente pa varios meskla di metal, manera plata usa den prenda i moneda.


Copper.jpg|Klompi di koper
Copper-20862.jpg|Koper-Dendriet
Copper-273153.jpg|Klompi di kristal di koper
Copper-263181.jpg|Transformashon di koper pa aragoniet
Olifanti

Un **olifanti** ta un mamífero grandi di riba tera ku ta wòrdu dividí den dos género di famia: *Elephas* i *Loxodonta*. Tres espesie di olifanti ta awendia na bida: e olifanti afrikano di plano, e olifanti afrikano di selva i e olifanti asiátiko. Tur otro espesie a bira ekstinkto, un par mas resien ku e delaster periodo glasial.
Nitrogeno

**Nitrógeno** ta un elemento kímiko ku tin e simbolo **N**, e number atómiko 7 i un peso atómiko di 14.00674 u. 

Den su forma elemental, nitrógeno ta un gas diatómiko (N₂) ku ta sin koló, sin holó, i sin smak. Den kondishonnan standart, e ta un gas inerto ku pa volumen ta forma aproksimadamente 78.08% di e atmósfera di mundu, hasiendo di nitrógeno e komponente mas abundante den aire.

## Deskubrimento
E elemento nitrógeno a wòrdu deskubrí komo un komponente apart di aire den 1772 dor di e físiko eskoses Daniel Rutherford. Su trabou a mustra ku aire tin un frakshon ku no ta sostené kombustible ni bida, ku despues a wòrdu identifiká komo nitrógeno.

## Propiedatnan
* Estado físiko: gas den kondishonnan normales.
* Reaktivitat: inerto den su forma diatómiko (N₂), pero ku gran importansia den reakshonnan kímiko (manera formashon di amoniako i asidonitriko).
* Importansia biológiko: parti esensial di proteínanan, ADN, i otro molekulnan vital.
* Importansia industrial: usá pa produkshon di fertilisante, eksplosivo, asero, i manera refrigerante den forma di nitrógeno líkido.
Elemento kímiko

Un **elemento kímiko** ta un supstansia ku no por wòrdu dividí den otro supstansia dor di medio i métodonan kímiko. Un elemento ta konsistí di un tipo di atom, tur ku e mesun number atómiko, pues e mesun kantidat di proton den e núkleo. E kantidat di neutron den e atom di un elemento pot varia.

Elementonan ta wòrdu supdividí den metal, semi-metal, i no-metalnan. Mayoria di elemento ta sólido na temperatura di kamber. Algun elemento ta gas, bou di kua gas inerto. Broom i kuik ta líkido.

Te ku 2010, 118 elemento a wòrdu identifiká. E promé 98 ta okurí naturalmente riba Tera, aunke 10 di nan solamente den kantidat chikitu. E otro 20 ta sintétiko; nan por wòrdu sintetisá solamente den laboratorio òf reaktor nuklear, i nan ta dekaí lihé den elementonan mas stabil. Di e 98 elemento ku ta aparesé naturalmente, 80 tin por lo ménos un isotop stabil; e restu tin solamente isotopnan radioaktivo, ku ta dekaí ku spontáneo den otro elementonan ku tempu.

## Símbolo
Kada elemento ta wòrdu representá pa un símbolo ku ta konsistí di un òf mas lèter. E promé lèter ta mayúskulo, e otronan ta letter minúskulo, pues no por tin konfushon si un kantidat di símbolo wòrdu skirbí un tra'i otro, manera den CaO. Mayoria di elementonan ku ta komunmente hañá den kímika tin un símbolo di un solo lèter. Esnan mas importante ta hidrógeno (H), karbon (C), nitrogeno (N) i zürstòf (O). Algun elemento raro, manera wolfram (W) i Ytrium (Y), tambe tin un solo lèter. Otro elementonan tin un símbolo di dos lèter. Elementonan resien sintetisá  por tin un nòmber i símbolo preliminar di tres lèter. Den hopi kaso, e símbolo ta un abreviashon di e nòmber latin. Elementonan ku ta konosí pa hopi tempu tin nan mesun nòmber den diferente idioma. E símbolo internashonal ta prevení konfushon.

## Tipo di atom
Tur atom ku e mseun kantidat di proton den nan núkleo, pues e mesun number atómiko, ta pertenesé na e mesun elemento. Por ehèmpel, tur atom di e elemento karbon tin seis proton den nan núkleo, i tur atom ku 92 proton den nan núkleo ta pertenesé na e elemento uranium.

E number atómiko tambe ta determiná e lugá di e elemento den e tabèl periódiko. E palabra "periodiko" den e tabèl aki ta nifiká ku propiedatnan ta ripití periódikamente. E tabel periódiko a wòrdu diseñá na 1869 dor di e ruso Dmitri Mendeleev, tempu ku hopi elemento ainda no tabata deskubrí òf mal studia. For di e tempu ei, e tabel periódiko a hasi posibel pa pronostiká propiedat di elementonan deskonosí.

Den tabèl periódiko, elementonan ta wòrdu areglá segun oumento di e number atómiko i ta wòrdu supdividí den grupo ku propiedatnan korespondiente.

## Isotop
Atomonan di e mesun elemento por tin diferente kantidat di neutron. Esakinan ta wòrdu yamá isotop. Isotopnan di e mesun elemento tin un kantidat diferente di neutron denter e núkleo i pues un masa numériko diferente.

## Mira tambe
* Lista di elementonan kímiko
* Tabèl periódiko
Marburg

**Marburg** ta un siudat den sentro di Alemania, na e riu Lahn, i tin un poblashon di 80.123 habitante (2009). E ta situá 100 km nort di Frankfurt (Main). Tin un area di 124,5 km² i un densidat di poblashon di 643 habitante pa kilometer kuadrá. Gran parti di e poblashon ta protestant.
Cayenne

**Cayenne** of **Caiena** ta e kapital di Guiana Franses, un region ultramar i un departamentu di Fransia situa den Sur Amerika. E suidat ta situa na un isla formal na e boka di e riu Cayenne na e kosta Atlantiko. E suidat su motto ta "Fert Aurum Industria" ku kemen "trabou ta trase bienerstar"

Na e senso di 2006, tabata tin 100,323 habitante den e area urbano di Cayenne (komó defení pa e INSEE), 50,594 di kua ta biba den e suidat (commune) di Cayenne propio anto e resto den e comunne di Remire-Montjoly. E commune di Matoury (18,032 inhabitante di 1999), kaminda e aeropuerto di Cayenne-Rochambeau ta situa, tambe ta un comunne di  Cayenne, pero e no ta inklui den e difinishon ofisial di e area urbano na 1999.
Brigitte Fontaine

**Brigitte Fontaine** (n. 24 di yüni 1939 na Morlaix, Fransia) ta un kantante, kantautora, eskritora i dramaturgo franses.

Na 1965 su promé disko a sali riba merkado. For di 1969 el a traha ku Areski Belkacem. Na 1970 nan a traha huntu ku Art Ensemble of Chicago na nan LP Comme à la radio. E LP aki a kibra ku e tradishon antiguo di chanson franses. For di e momentu ey el a bira un di e kantantenan franses mas prominente di músika underground.
## Diskografía
* Chansons décadentes et fantasmagoriques, LP, Disques Jacques Canetti – 48 815, 1965, (areglo di Jimmy Walter).
* Maman, j'ai peur (avec Jacques Higelin), EP, Disques Jacques Canetti – 27 271, 1966 (areglo di Michel Colombier).
* Les encerclés (met Jacques Higelin), EP, Disc'AZ – 1190, puis Saravah – SHB 516X, 1968 (areglo di Jean-Claude Vannier).
* Brigitte Fontaine est folle, LP, Saravah – SH 10 001, 1968 (areglo di Jean-Claude Vannier)
* Le goudron / Les beaux animaux, S, Saravah – SH 40 008, 1969
* Comme à la radio, LP, Saravah – SH 10006, 1970 (huntu ku l'Art Ensemble of Chicago).
* Brigitte Fontaine (3) (met Julie Dassin en Areski Belkacem), LP, Saravah – SH 10034, 1972
* Je ne connais pas cet homme (metc Areski Belkacem en Antoine Duhamel), LP, Saravah – SH 100 41, 1973
* Quand tous les ghettos brûleront, ça va faire un hit, S, Byg Records – 129052, 1974 (areglo di Jean-Claude Vannier)
* L'Incendie (met Areski Belkacem), LP, Byg Records – 529026, 1974
* Le Bonheur (met Areski Belkacem), LP, Saravah – SH 10 059, 1975
* Vous et nous (met Areski Belkacem en Antoine Duhamel), LP, Saravah / RCA – RSL 1071, 1977
* Les églantines sont peut-être formidables, LP, Saravah / RCA – RSL 1081, 1980
* L'inconciliabule, S, Saravah / RCA – RSB 499, 1980
* Les filles d'aujourd'hui, S, Carrère-Celluloïd – CA171, 1984
* French corazon, LP, Midi inc., 1988
* Genre humain, cd, Virgin – 724384050023, 1995 (ku kolaborashon di Valentins i Étienne Daho pa 4 piesa)
* Supermarket, S, (Virgin Visa 3537)
* Les palaces, cd, Virgin – 724384510626, 1997
* Dressing, S, Virgin, 1999
* Kékéland, cd, Virgin – 724381066119, 2001 (ku kolaborashon di Sonic Youth, Jean-Claude Vannier, Valentins, Archie Shepp, -M- i Noir Désir)
* Vintage de choix, CDS 3 titels, Virgin SA 6839, 2001 (ku 2 vershon na ingles: Comme à la radio, J'ai 26 ans)
* Rue Saint Louis en l'île, cd, Virgin – 72434732362, 2004 (huntu ku -M-, Mouss i Hakim di Zebda i Gotan Project)
* Libido, cd, Polydor – 984 322 0, 2006 (ku kolaborashon di -M- i Jean-Claude Vannier)
* Prohibition, cd, Polydor, 2009 (ku Ivor Guest, Grace Jones i Philippe Katerine)
* L'un n'empêche pas l'autre, cd, Polydor, 2011(ku Ivor Guest, Grace Jones, Bertrand Cantat, Jacques Higelin, Christophe, Emmanuelle Seigner, Matthieu Chedid, Alain Souchon, Arno i Richard Galliano)
Chanson

*Chanson* ta e palabra franses pa kansion. Pero kombiná ku e adhetivo *française* e ta para pa un género musikal kompletu ku partikularidatnan propio di e tipo di ekspreshon musikal aki, konosí den e kampo kultural di habla franses. E género *chanson française* ta saka inspirashon for di literatura klásiko den idioma franses (partikularmente for di poesía). E género aki ta wòrdu karakterisá tambe dor di un deseo di resistensia lingwístiko i kultural ku un forma di dominashon ekonómiko, lingwístiko i estétiko.

E ekspreshon *chanson française* ta para desde 1945 pa un género musikal den kua e idioma franses ta worde usá, hasiendo referensia na maestronan di literatura i poesía franses i tambe diferensiando su mes den e forma aki for di géneronan dominante den e industria musikal anglo-sahon.
Guyana Franses

**Guyana Franses** (franses: *Guyane française*; ofisialmente djis *Guyane*) ta un teritorio suramerikano di Fransia, konsistiendo di un solo departamentu (franses: *département d'outre-mer*, of DOM) situá na e kosta nort atlántiko di Sur Amérika. E ta grens ku dos nashon, Brasil na parti ost i suit, i Sürnam na parti west. Su 83,534 km² di superfisie tin un densidat di poblashon hopi abou, di menos ku tres habitante pa kilometer kuadrá, ku kasi mitar di su 229,000 hendenan na 2009 ta bibando den e área urbano di Cayenne, su kapital. Guyana Franses su moneda ta e euro.

E adishon di e athetivo "franses" ta bini for di tempunan kolonial ora kuater di e kolonianan asina a eksisti. Nan tabata ta, di west pa ost: Guiana Britániko (awor Guyana), Guiana Hulandes (awor Sürnam), Guyana Franses, i Guiana Portugues (awor Amapá e estado mas nort di Brasil). E promé tres awendia tambe sa wòrdu referi na dje kolektivamente komo e "Guyananan".
Quartier latin

**Quartier latin** ta un bario situá riba e oría links di Paris den e distritonan 5 i 6. Su sentro históriko ta e universidat di Sorbonne. Su nòmber ta bini for di e uso exklusivo di latin den e kursonan ku tabata wordu duná den e skolnan i universidatnan medieval ku tabata instalá den e bario aki.

## Bario di studiante

Quartier latin ta un bario hopi frekuentá pa studiantenan i profesornan dor di e presensia di múltiple establesimentunan universitario : universidat di Sorbonne, universidat Paris II Panthéon Assas, e campus di Jussieu (ku ta enserá e universidatnan Paris VI, Paris VII i Institut de physique du globe de Paris), universidat Paris III Sorbonne Nouvelle, Collège de France i bibliothèque Sainte-Geneviève.

Diferente *grandes écoles*, destiná pa formashon di futuro funshonarionan pa e puestonan mas elevá den funshon públiko, a wordu instalá den e bario aki manera École normale supérieure, École des chartes, Beaux-Arts, ESPCI ParisTech, Mines ParisTech, Chimie ParisTech, AgroParisTech i Institut supérieur d'électronique de Paris. École Polytechnique tambe tabata instalá akinan te na 1976.


E bario ta konta tambe ku un kantidat grandi di kolegio i liseonan prestigioso i históriko : École alsacienne i e liseonan Louis-le-Grand, Notre-Dame de Sion, Henri-IV, Saint Louis, Stanislas, Fénelon, Montaigne, Academie Julian etc.
Dor di e presensia di asina tantu establesimentu edukativo den Quartier latin, hopi biblioteka spesialisá den literatura, siensia, historia, polítika, medisina, filosofía i lei tambe por wordu hañá den e bario aki, maske ku tiki tiki nan ta disparsiendo. 
Den añanan 60 i partikularmente durante e evenementonan di mei 1968, e bario aki tabata un di e sentronan prinsipal di diferente movementu di protesta di studiante.
Oséano

E **Oséano**  ta un kurpa kontinuo di awa salu i un komponente prinsipal di e hidrosfera. Aproksimadamente 71%, 361 mion kilometer kuadrá, di e superfisie di mundu ta kubri pa oséano, un kurpa kontinuo di awa ku ta dividi den varios oséano i lamannan mas chikitu. E oséano munidalmente ta karga 134 bion kubiko kilometer di awa, kual ta mas o menos 97% di e reserva di awa di Tera.Mas ku mitar di e área ta mas ku 3 mil meter profundo. E punto mas profundo ta yama  Abismo di Challenger (Ingles: *Challenger Deep*) kual ta situá 10,935 meter bou di e superfisie di awa den Oséano Pasífiko, un par di shen kilometer suitwèst di teritorio insular merikano di Guam.

E peso di awa di laman ta mas o ménos 3.5 porshento di salu solushoná; oséano tambe ta riku den kloro, magnesio i kalsiù. Oséano ta absorba e kalor di Solo, ta transmiti'e na e atmósfer y ta distribui'e ront mundu. Asina, e banchi di transporte di kalor aki (koriente oseániko profundo) ta guia patrono di tempu mundialmente y ta yuda regula temperatura riba tera, por ehempel asina durante winter e ta yuda kenta y den zomer e ta funshona como un èrko.

Sientífikonan ta estima ku 230.000 forma di bida marino di tur tipo ta konosí awendia, pero e total por ta kasi 10 biaha mas hopi.

## E sinku oséanonan
Mientras tanto tin solamente un oséano global, e ta geografikamente dividi den nombernan distinkto di region. E bareranan entre e regionnan a evolushona ku tempo pa varios rason historiko, kultural, geografiko, y sientifiko. Historikamente a nombra 4 oséano: Atlántiko,  Pasífiko, Indio, y Ártiko. Sinembargo, desde aña 2000, mayoria pais a rekonose Sur como e di sinku. E Organisashon Internashonal Hidrografiko a propone e bareranan di oséano (den orden di tamaño):
# Oséano Pasífiko
# Oséano Atlántiko
# Oséano Indio
# Oséano Sur
# Oséano Ártiko

## Etimologia
E palabra oséano ta deriva di e figura di Antigwedat Klásiko, Oseano (Griego: Ὠκεανός *okeanos*).
Kaminda Girigorio A. ''Nai'' Curie

**Kaminda Girigorio A. "Nai" Curie** ta e kaya den e área di Montaña (Kòrsou) ku ta kuminsa na e krusada di Cocólodeweg i kaminda Jose C. Antonia bayendo direkshon sur-este te na kaminda di Montaña. Desde 30 di novèmber 2009 e kaminda aki ta karga e nòmber di Girigorio Apolinario Curie, persona ku a kontribuí na desaroyo sosial, kultural i deportivo di Montaña.

## Girigorio Apolinario "Nai" Curie
Girigorio Apolinario Curie (Kòrsou, 17 di novèmber 1905 - 19 di òktober 1983) a bini di un famia di 8 ruman, 4 muhé i 4 hòmber. E tabata e di 3 yu den e famia. Su mayornan tabata Simeon Maurice Curie i Thomasa Alexandrina Petrona. El a bishita skol básiko na Montaña i despues el a traha algun aña na Nieuwpoort. Dia 3 di febrüari 1925 el a drenta servisio di Shell Curaçao i a traha na e instalashon di bùnker na Caracasbaai. El a traha na Caracasbaai den e funshonnan di *matroos*, *steigerwerker*, *tankmeter*, *pompman*, *machinedrijver*, *assistent wachtvoorman* i desde yanüari 1955 komo *operator* te ku desèmber 1965, luna den kua el a baha ku penshun. El a sirbi e kompania Shell pa 40 aña.
Girigorio Apolinario Curie tabata kasá ku Rebecca Cijntje. For di e matrimonio a nase 5 yu.

### Bida sosial i kultural
Den añanan 60 Girigorio Apolinario Curie huntu ku algun persona mas a lanta un organisashon sosial deportivo bou di nòmber di Sentro Sosial Montaña. E edifisio tabata situá na Hanenberg 18 den Jaluzie. E organisashon a trese un ambiente sosial agradabel den Banda’riba, organisando nochinan di sine i fiestanan bailabel. Den e klub aki a aktua hopi artista internashonal manera Celia Cruz, Johnny Pacheco, Eddy Palmieri, Joe Cuba, Gran Combo, Mighty Sparrow i Ismael Rivera. Tambe e tabata miembro di Komishon di Santana di Montaña.

### Bida polítiko
Girigorio Apolinario Curie tabata tambe un di esnan ku for di meimei di añanan 40 a forma parti di e grupo ku a prepará e kaminda pa Moises Frumencio da Costa Gomez i otronan lanta Partido Nashonal di Pueblo (PNP) na april 1948. For di e momentu ei te na su morto na 1983, Girigorio Apolinario Curie a fungi komo lider di bario di Montaña Rey pa PNP.

### Honor
Na april 1966 Girigorio Apolinario Curie a risibi un kondekorashon real komo "Kabayero" (ridder) den Orden di Oranje-Nassau.

## Referensia
* Website Eilandgebied Curaçao
*Website 24ora.com – Fecha: 18-11-2009
*Website 24ora.com – Fecha: 02-12-2009
Lago (kurpa di awa)

**Lago** ta un kurpa di awa, ku ta relativamente fresku of asta salu di grandura konsiderabel, lokalisá den un basin ku ta rondonó dor di tera. Lagonan no ta parti di e oséano i ta mas hundu ku un plas di awa. Lagonan por wòrdu kontrastá ku riu òf roinan ku normalmente ta kore. Pero, hopi lago ta wòrdu alimentá ku awa dor di un riu.

Basá riba superfisie e lagonan mas grandi na mundu ta:
# Laman Káspiko (Asia) - 371.000 km²
# Lago Superior (Nort Amérika) - 83.000 km²
# Lago di Victoria (Afrika) - 68.800 km²
# Lago di Huron (Nort Amérika) - 60.000 km²
# Lago di Michiganmeer (Nort Amérika) - 58.020 km²
# Lago di Tanganyika (Afrika) - 32.900 km²
# Great Bear Lake (Nort Amérika) - 31.790 km²
# Lago di Baikal (Asia) - 30.500 km²
# Lago di Malawi (Afrika) - 29.600 km²
Plas di awa

Un **plas di [[awa]]** ta un kurpa di awa ku ta of natural of traha dor di hende, manera un rooi of dam, i ku ta normalmente mas chikitu ku un lago. Un mayoria grandi di e plasnan di awa ta wòrdu usa pa muha mata, kria piska, landamentu o pa dekorashon di e paisahe.
Oséano Pasífiko

E **Oséano Pasífiko** ta e divishon oseániko mas grandi na mundu. E ta ekstendé for di e ártiko na parti nort te ku e Oséano Sur na parti sùit, mará dor di Asia i Australia na parti wèst, i Merka na parti ost.

Na 169.2 mion meter kuadrá kua area, e ta e divishon di e oséano mundial - i na su lugá e hidrosfera - ta kubri ront di 46% di e superfisio di e oséanonan di e planeta i 30% di e superfisio total. E equator ta dividi'e den e Oséano Pasífiko Nort i e Oséano Pasífiko Sur, ku dos eksepshon: e Islanan Galapagos i e Islanan Gilbert, ku aunke nan ta na e ekuator ta wòrdu poní den e pasífiko sur. E Trencho di Mariana den e parti west di e pasífiko nort ta e parti ku tin mas profundidat den e pasífiko i na mundu, yegando un profundidat di mas ku 10.911 meter.
Radio Caracas Televisión

**Radio Caracas Televisión** of **RCTV**  tabata un red di television comercial di Venezuela cu sede principal na Caracas. 
Dia 15 di mei 1953 el a wordo funda pa William H. Phelps (1902-1988), empresario i explorador venezolano, bao di e compania Empresas BC1. RCTV tabata e di tres canal mas bieu di Venezuela. Anteriormente Empresas BC1 a cuminsa cu e emisora radial Radio Caracas Radio.  

E islanan ABC tabata capta desde 1957 e transmision nan di RCTV riba canal 10 via di un planta di relay na Curimagua, estado Falcón.Pa RCTV esaki tabata su prome cobertura internacional.

Na 2006 gobierno di Hugo Chávez a discontinua e señal di transmision di RCTV; su ultimo transmision tabata dia 27 di mei 2007.

## Wak tambe
* Chavo del Ocho (serie di television)

## Imagen

El Observador Crole's first broadcast on November 16, 1953 with anchor Francisco Amado Pernía.jpg|Programa noticiero "El Observador", presenta pa Francisco Amado Pernia
1983. Rafael Caldera en Asocerro de Radio Rochela.jpg|Programa comico "Radio Rochela"
ProtestosRCTV.jpg|Venezolanonan ta marcha pa mustra nan sosten na RCTV
Ciudad di Mexico

**Ciudad di Mexico** ta e capital y e stad di mas grandi den Mexico. E ta tambe un di e stadnan di mas pobla y un di e stad mas sushi den mundo.
E Aztecanan tawata den Mexico prome cu e yega di e Spañonan y nan a traha Ciudad Mexico. Hernán Cortes, un conkistado, a haya e stad na aña 1521.
Awe, 8.5 miyon di hende ta biba den e stad y mas of menos 18 miyon di hende ta biba den Gran Ciudad di Mexico den e areanan urbano.

E tin un poblacion di 18.1 miyon habitante y ta un di e stadnan di mas conoci rond mundo, despues di Ciudad Tokyo na Hapon y e mas pobla Mumbai na India.

E stad ta parti den 16 municipio: Álvaro Obregón, Azcapotzalco, Benito Juarez, Coyoacán, Cuajimalpa, Cuauhtémoc, Gustavo A. Madero, Iztacalco, Iztapalapa, Magdalena Contreras, Miguel Hidalgo, Milpa Alta, Tláhuac, Tlalpan, Venustiano Carranza and Xochimilco.

Ciudad di Mexico tawata originalmente traha den e lago, Lago Texcoco, cu ta awo gelek. E ecologia di e luga a cambia asina hopi door di e gelek. 

Hopi di nan bestia nativo, manera e Axolotl a muri of ta den peliger.
Laman Kòrá

E **Laman Korá** ta un drentamentu di awa salu di laman di e Oséano indio, kedando entre Asia i Afrika. E konekshon na e oséano ta na e parti sùit dor di e estrecho di Bab el Mandeb i e Golfo di Aden. Na e parti nort, ta keda e Peninsula di Sinai, e golfo di Aqaba, i e golfo di Suez (yegando na e Kanal di Suez). Laman Korá ta un ekoregion 200.
Lithium

**Lithium** ta un elemento kímiko ku ta un metal moli, kolo plata-blanku ku ta keda den e grupo kímiko di metalnan alkali. E ta representa dor di e símbolo Li i e number atómiko 3. Bou di kondishonnan normal e ta e metal mas lihe i e elemento solido menos masivo. Manera tur metal alkali e ta hopi reaktivo i kimabel. Pa e rason aki e ta normalmente warda den un zeta kímiko. Ora e wordu kortá, lithium ta mustra un luster metaliko, pero den kontakto ku airu muá e ta bira un kolo gris fadá, anto e orei, pretu. Pasobra e tin un reaktividat haltu, Lithium nunka no ta okuri normal den naturalesa, anto normal ta aparse komo parti di algu otro, mayoria biaha komponente ioniko. Lithium ta okurí den un par di metalnan pegmatiko, pero e tambe ta obtené for di brimonan i klei. Riba un eskala industrial, lithium ta isloka elektronikamente for di un bruashon di lithium klorido i potasio klorido.
Berilio

**Berilio** (òf **berilium**) ta un elemento kímiko ku e simbolo **Be** i e number atómiko 4.

Un elemento divalente, beryllio ta haña naturalmente solamente ora e ta kombina ku otro mineralnan. Notabelmente piedranan di balor ku ta kontene beryl (aquamarina, esmeralda) i chrysoberyl. E elemento liber aki tin un metal alkalino kolo heru-gris, fuerte, e no ta pisa hopi i ta kibra fasil. E ta usá na prome luga pa durifika alloynan.
Argon

**Argon** ta un elemento kímiko ku ta representa dor di e simbolo **Ar**. Argon tin e number atómiko 18 i ta e di tres elemento den e grupo 18 di e tabèl periódiko (gasnan nobel). Argon ta e di tres gas mas komun den e atmosfera di mundu, na 0.93% hasiendo e mas komun ku dioksido di karbon. Kasi tur di e argon aki ta argon-40; un estado radiogeniko for di e dekadashon di potassium-40 den e mundu su korst. Den e universo argon-36 ta e isotopo mas komun, pasobra e ta e isotopo preferi pa nukleosystisis stellar den supernovanan.
Oséano indio

E **Oséano indio** ta e di tres oséano mas grandi na mundu, despues di Oséano Pasífiko i Oséano Atlántiko. E ta kubri aproksimadamente 20% di e superfisie total di mundu.

E Oséano indio ta limitá na nort pa e supkontinente indio i Península Árabe; na west pa e kosta di Ost-Afrika; na ost pa Indochina, e Islanan Sunda i Australia; i pasùit pa e Oséano Sur òf, segun siertu definishon geografiko, pa Antártika. E ta e úniko oséano ku ta hiba e nòmber di un pais: India.

E oséano aki ta hunga un ròl krusial den klima global, spesialmente dor di e sistema di monsun, ku ta influensia e patronchinan di yobida den Sur Asia, Ost-Afrika i partinan di Australia. E Oséano Indio ta tambe un ruta marítimo di gran importansia, konektando Oropa, Afrika, Medio Oriente i Asia, i ta vital pa komersio internashonal, partikularmente pa transporte di petroleo i gas natural.

Naturalmente, e Oséano Indio ta riku na biodiversidat, cu gran kantidat di piská, ref di koral i un ekosistema marino úniko. E tin tambe isla i archipiélagonan importante, manera Madagascar, Maldivas, Seicheles i Sri Lanka.
Riu

Un **riu** ta un kurso di awa natural, normalmente di awa dushi, ku ta laba bai drenta un oséano, un lago, un laman of un otro riu. Den un par di kaso un riu ta simplemente drenta tera of ta seka kompletamente promé ku e yega un otro kurpa di awa. Riunan chikitu por tin hopi nomber dependiente riba nan lugá manera beek ku roi; no tin un regla general ku ta defini kiko por wòrdu yama un riu.

## Galeria

Horseshoe Bend TC 27-09-2012 15-34-14.jpg|Riu Colorado - Estadonan Uni di Merka
Amazonas, Iquitos - Leticia, Kolumbien (11472506936).jpg|Riu Amazonas - Brazil
Tera (elemento klasiko)

*E artikulo aki ta bai over di e elemento klásiko, no konfundi esaki ku [[Tera]].*
**Tera**, huntu ku awa, kandela i aire, ta un di e kuater elemento klásiko ku tabata keré ku ta konstituí tur kos den universo dor di varios sivilisashon klásiko, notabelmente e griegonan. Su presensia ta manifiesto den tur e religion i nan ritonan, den e filosofía esotériko, alkímika i den astrologia. E ta wòrdu konsidera "pasivo i femenino", meskos ku e elemento awa, miéntras ku e elementonan tera i awa ta wòrdu konsidera "aktivo i maskulino".
Piaya cayana

***Piaya cayana***, conoci como "parha rabo largo" of simplemente "parha di mondi", ta un especie di parha cu ta biba na Sur y Centro America; for di Mexico te Argentina, incluyendo e Islanan ABC. E especie a wordo describi na 1766 pa Carl Linnaeus, un naturalista Sueco.

## Etimologia
Den diferente region, e especie aki ta conoci bou di diferente nomber comun: *squirrel cuckoo* (Ingles) i *cuco ardilla* (Spaño). E nòmber "squirrel cuckoo" ta referí na su manera di move door di e palo cu su rabo largo.

## Distribucion y habitat
E especie ta distribui ampliamente den Sur y Sentro America y tin diescuater subespecie. E ta habita un variedad di ambientenan tropical y subtropical, incluyendo mondi humedo, sabana cu mata halto, y na rand di seronan. E ta prefera areanan cu vegetacion denso, caminda e por move facilmente door di e ramanan en busca di cuminda. E ta un parha di palo cu hopi biaha ta wordo mira halto den e top di e palonan.

## Descripcion
E parha aki ta mas o ménos 46 cm largo. E tin plumanan cora cla na cabes, lomba i alanan. E parti abou di e curpa ta blanco. E caracteristica principal ta un rabo largo cu e parti abou preto di e plumanan di rabo cu un punta blanco hancho.
Wer

**Wer** ta e estado di e atmosfera, na e grado ku e ta friu of kayente, seku of mua, klaro of nublá. Mayoria fenómeno di wer ta okurí den e troposferio, djis abou di e stratosferio. Wer ta referí, en general, na aktividat i kambio di temperatura di persipitashon di dia pa dia, anto klima ta definí komo e promedio di e kondishonnan di un luga sobre di periodonan largu di tempu. Ora e e ta husá din kualifikashon, "wer" ta kompronde pa nifika e wer di planeta Tera.
Geologia

**Geologia** ta e siensia natural ku ta studia e komposishon i struktura di Tera, tantu internamente komo su superfisie, i tambe e prosesonan responsabel pa su desaroyo durante tempu geológiko. 

Geologia ta wòrdu konsiderá komo un sèt di geosiensia, un término ku ta wòrdu usá awendia den kontekstonan edukativo, sientífiko i profeshonal. Geologia ta proveé konosementu esensial pa komprondé plachinan tektóniko, e historia di bida a base di paleontologia i su evolushon, i tambe klimanan di pasado.

Awendia, geologia ta hunga un ròl sentral den e eksplorashon di rekursonan mineral (mineria) i hidrokarbon (petroli i gas natural), i tambe den e evaluashon di reservanan pa ku awa di tera (hidrogeologia). E ta fundamental tambe pa prevenshon i estudio di fenómenonan natural manera movementu di tera, temblor, tsunami i erupshonnan volkániko. Ademas, e ta kontribuí na solushoná problemanan di polushon di medio ambiente i ta proveé datonan relevante pa e estudio di kambionan di klima di pasado. E ta hunga un ròl importante tambe den geotéknika i ingenieria sivil.

Su ramonan prinsipal ta inkluí geofísika, tektónika, geologia struktural, stratigrafia, geologia históriko, hidrogeologia, geomorfologia, petrologia i pedologia.

Aunke mineral i piedranan presioso a fasiná humanidat for di antigwedat, e desaroyo sientífiko di geologia no a tuma lugá te den siglo diesocho. Den siglo diesnuebe, disiplinanan manera paleontologia a floresé, i den siglo binti, geofísika, ku e formulashon di plachi tektóniko den añanan 1960, a trese un kambio profundo den e siensia di Tera, komparábel ku e influensia di teoria di evolushon riba biologia.

E término ta wòrdu usá tambe pa apliká na e estudio di otro kurpanan selestial i materialnan den e sistema solar, un tereno konosí komo astrogeologia òf geologia planetario.
Nubia

Un **nubia** ta un kolekshon visibel di gotanan di awa, of kristalnan di eis suspendi den atmósfera na algun haltura ariba e superfisie di Tera.

Nubianan di awa ta wòrdu formá ora damp di awa den aire saturá ta kondensá rònt di núkleonan di kondensashon. Damp di awa por madurá den kristalnan di eis i forma nubianan di eis. Nubianan mesklá ta kontené tantu gota di awa komo kristal di eis.

Nubianan den e atmósfera ta wòrdu studia dor di nephologia of físika di nubia, un parti di meteorologia.